**Styrets beretning Sørkedalen Rideklubb Oslo 2017**

***Styret har i 2017 bestått av følgende (stalltilhørighet i parentes):***

Leder: Marthe Løberg (Brenna)

Nestformann: Trude Myklebust (Nordre Ringerike)

Styremedlem: Helene Hammerstad (Ringerike)

Styremedlem: Kristoffer Gulsvik (Hosle)

Styremedlem: Inger Sun Nymoen (Brenna)

Styremedlem og ungdomsrepresentant: Dina Andreassen (Elveli)

Styremedlem: Karianne Stub Aune (Elveli)

Styremedlem: Jane Dahl Kristiansen (Ringerike)

Vara: Pia Bruhn (Brenna)

I tillegg har klubben hatt:

Stevnekomite bestående av Pia Bruhn, Kirsten Martinsen, Helene Hammerstad, Ada Bjørdahl og Karianne Aune.

Eli Gjørven har bistått som webansvarlig og ansvarlig for email server.

Helen Sterud har vært engasjert av klubben til å bistå med fakturering og regnskap.

Revisorer erTrond Kaarem og Mariann Bendriss

Valgkomiteen består avTone Bencke (Ringerike), Camilla Kalseth (Nordre Ringerike) og Margrethe Janbu (Elveli).

**Medlemmer og økonomi**

Klubben hadde ved årsskiftet 2017/2018 totalt 256 medlemmer. Klubben har hatt en relativt stabil medlemsmasse over de siste årene.

Årsregnskapet viser - 6.330 kr.

Likviditeten er god, og klubbens økonomiske situasjon er tilfredsstillende.

**Styrets arbeid**

Styret har avholdt tre ordinære styremøter i perioden. Utover dette har saker blitt behandlet løpende på e-post. Styret har blant annet jobbet med disse sakene:

* Planlegging og gjennomføring av UK/D-stevner
* Lagsatsing (KM/NM)
* Horsepro-kurs
* Kontakt med NRYF
* Generelt styrearbeid; medlemsregister, fakturering, kontakt med offentlige myndigheter og andre i forbindelse med tildeling av støtte mv.

**Trening**

SØRK har de siste årene bygget opp et solid samarbeid med høyt kompetente og attraktive

klubbtrenere. Camilla Kalseth har gjennom året fortsatt faste treninger i dressur for klubbens

medlemmer. Hun har undervist på flere av stallene i dalen.

Stian Øglænd har hatt faste treninger i sprang på Elveli også i 2017.

Timene til Camilla og Stian faktureres av klubben og ble i 2017 subsidiert med 12 % av timekostnaden, maks opptil 90 kr per time. Det har videre blitt avholdt jevnlige treninger med internasjonal dressurrytter og -trener Hannah Biggs på Ringerike Gård, subsidiert av klubben etter samme satser.

**Kurs**

Klubben har i 2017 subsidiert to førstehjelpskurs og en programridning på Ringerike gård og et Grønt Kort kurs i samarbeid med OARK. I tillegg har Ringerike gård avholdt et mentaltreningskrus hvor klubbens medlemmer var invitert. Initiativene fra Ringerike gård settes det stor pris på, og styret oppfordrer flere av klubbens gårder til å arrangere kurs og møteplasser, da det er rom for flere klubbsubsidierte arrangement.

**SAM-midler**

For å realisere årsmøtets vedtak om å bruke betydelige midler på å øke den sportslige

aktiviteten i klubben, forvalter styret en ordning vi kaller SAM – Sørkedalen Aktivitets

Midler. Midlene deles i to potter: Fellesaktiviteter og rytterstøtte. Av fellesaktiviteter har

SAM-midlene i år dekket subsidiering av klubbtreninger.

***Fellesaktiviteter: Subsidiering av klubbtreninger***

Som beskrevet ovenfor, har klubben subsidiert 12 % av treningsavgiften ved trening for klubbtrenere i hhv.sprang og dressur (Stian Øglænd og Camilla Kalseth). Ordningen er beskrevet på klubbens nettsider. Klubben har per i dag kapasitet til å fakturere for flere trenere. Betingelsene er at treneren kan levere politiattest, og at en ansvarlig person i klubben kan organisere treninger og levere timeoversikt til regnskapsansvarlig. Ordningen har vært populær, prosentsatsen ble derfor satt ned fra 15 % til 12% eller opptil 90 kr per time.

***Rytterstøtte***

Dette er en økonomisk støtteordning hvor klubbens medlemmer kan søke om støtte til nasjonale og internasjonale stevner på et høyt nivå. For 2017 fordelte vi kr. 43.000 kr i rytterstøtte. Klubben fikk inn 8 søknader, hvorav 8 fikk innvilget støtte. De som fikk innvilget støtte var:

* Maria Jørgensen - tildeles kr. 4000 for deltakelse på Drammen Spring Tour
* Pernille Blicher - - tildeles kr. 4000 for deltakelse på Drammen Spring Tour
* Inger Nymoen - tildeles kr. 4000 for deltakelse på Drammen Spring Tour
* Sunniva Asbjørnsen - tildeles kr. 5000 for deltakelse på NM ponni og E-Stevne på Epona.
* Rebecca Kaarem - tildeles kr. 6000 for deltakelse på bla. Christmasshow i Roosendaalog intn. stevner i Nederland, Belgia, Tyskland og Italia samt rep. på landslaget.
* Silje Marksten - tildeles kr. 6000 for deltakelse på Drammen Spring Tour og rep. på landslaget.
* Kaja Tharaldsen - tildeles kr. 7000 for deltakelse og gode resultater på NM JR (Bronse) og Innendørs HM MB (4. plass)
* Sofie Dahl Kristiansen (2 Søknader) - tildeles totalt kr. 7000 for deltakelse og gode resultater (Sølv) på NM JR (fjordhest) og Nordisk JR (fjordhest).

**Stevner**

Klubben har i 2017 arrangert 4 stevnedager fordelt på to stevnehelger, D-stevne i sprang og dressur på Brenna 27.-28.mai og UK/D-stevne i sprang og dressur på Ringerike gård 30.9-1-10.

Takk til alle som stilte opp og hjalp til!

I 2018 er det planlagt 4 stevnedager:

26.-27. mai: D-stevne i dressur og sprang

29.-30.september: D-stevner i dressur og sprang med innlagt klubbmesterskap

**Alle bes merke seg disse datoene og sette av tid til både deltakelse og til å hjelpe til med arrangementet. Vi er avhengige av medlemmenes innsats for å få avviklet stevnene!**

Utover de foreløpig planlagte stevnene er det fullt mulig for stallene å arrangere klubbstevner

og utvidede klubbstevner dersom de ønsker det. Det forutsetter at stallen stiller med

stevneleder og mannskap. Klubben støtter med nødvendig kompetanse. Ta i så fall kontakt

med styret i god tid.

**Sportslige prestasjoner 2017:**

SØRK stilte med lag i NM LAG dressur Ponni. Laget besto av Sunniva Asbjørnsen og Aladin, Tone Mette Boye og Gjerdals Firefly og Emma Borchgrevink og Herikos Bredager. De tok en flott 5. plass (av totalt 12 lag).

Andre sportslige resultster:

Cathrine Tonna og Miss Chilli fikk 1. plass i CDI2\*\* 135 cm i Lier, Belgia

Kaja T Olsen og Lord Falcor fikk Bronse i NM dressur for junior samt 4 plass i HM MB.

Ellen Karina Horn og Zidane fikk 4. Plass i dressur for Young Rider i AEG 2017

Sandra Lund og Dokkemann fikk en 4.plass og en 6.plass i Fjordhest NM dressur

Sofie Dahl Kristiansen fikk Sølv på NM JR (fjordhest) og delto på Nordisk JR (fjordhest).

Klubbmestere i 2017:

Klubbmestere dressur ble Christine Nilsson, Trine Reine og Eva Kjeldsberg

Klubbmestre Sprang ble Sofie Dahl Kristiansen, Cornelia Spilling og Kamilla Gamme.

Sørkedalen, 5 mars 2018

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Marthe Løberg Trude Myklebust

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Helene Hammerstad Kristoffer Gulsvik

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Inger Sun Nymoen Jane Dahl Kristiansen

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Karianne Stub Aune Dina Andreassen